Almere

Almere ta un siudat i munisipio den provinsia di Flevoland na Hulanda, situá na IJmeer (lago di IJ) den serkania di Amsterdam. E tin un poblashon di 223.183 habitante i un área di 248,77 km², di kual 129,19 km² ta tera i 119,58 km² ta awa (31 di yanüari 2023).CSB StatLine - Opendata databank di CBS Hulanda E munisipio ta komparti frontera ku Lelystad, kapital di Flevoland i Zeewolde. 

Den e último tres dékada di siglo binti a plañeá e siudat pa bira un di dos siudat mayó na Flevoland. E promé kas a wòrdu kompletá na 1976 i na 1984 Almere a bira un munisipio. E siudat tin seis region ofisial: Almere Stad (supdividí den Almere Stad Oost, Almere Stad West i Almere Centrum), Almere Buiten, Almere Pampus (den desaroyo), Almere Haven, Almere Hout i Almere Poort. E bario históriko di Oostervaardersdiep no ta un region ofisial. Almere ta pertenesé na e área metropolitano di Amsterdam.

Almere ta kategorisá komo un di e 22 "Antillengemeente" den Hulanda unda un porsentahe relativamente altu di antiano ta biba.

Category:Hulanda
Category:Siudadnan